«Barselona» jamoasi bosh murabbiyi Luis Enrike YeChL chorak finalining ilk uchrashuvida «Atletiko» ustidan qozonilgan 2:1 hisobidan keyin o‘yin borasidagi fikrlarini bildirib o‘tdi. «Futbolchilarim ulkan ishtiyoq bilan o‘ynashdi. O‘yin davomida nazorat bizda bo‘ldi. «Visente Kalderon»ga biz g‘alaba qozonish uchun boramiz. U yerda kimdir g‘alaba qozonishi mumkin bo‘lsa, bu bizmiz. «Atletiko»ga qarshi safarda o‘ynash qanchalik qiyin bo‘lishini tushunib turibman. Lekin hozirgi kayfiyatimiz bilan dunyoning chekkasiga ham boramiz», – deydi Enrike.